Diari Oficial de la Generalitat Valenciana


Sumari del DOGV 4071, del 24-08-2001 (2001/8329)

Informació pública de la iniciació de procediment simplificat per al programa de desenvolupament d'actuació integrada i projecte de reparcel·lació delimitada pel PRI PN-2 de Benifaraig.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8329


Organisme emissor
:   Jardines de Benifaraig, SL

Tipus de document
:   Anunci

Informació pública de la iniciació de procediment simplificat per al programa de desenvolupament d'actuació integrada i projecte de reparcel·lació delimitada pel PRI PN-2 de Benifaraig. [2001/Q8329]
  
A instàncies de la mercantil Jardines de Benifaraig, SL, s'ha iniciat la tramitació del programa d'actuació integrada, comprensiva de memòria i projecte d'urbanització, per al desenvolupament de l'actuació integrada dels terrenys inclosos en la UE-A Benifaraig, delimitada pel programa de reforma interior de Benifaraig PN-2, que limita, al nord, amb el carrer d'Antonio Lázaro i el carrer de Nelo el Fariner; a l'est, amb el carrer de l'Eliana; al sud, amb la part de darrere de les edificacions que donen al carrer de la Santíssima Creu, el carrer d'Antonio Lázaro i la part de darrere d'edificacions que donen al carrer de l'Eliana i, a l'oest, amb el carrer de Polinyà i el carrer de Nelo el Fariner.
  
Aquesta àrea inclou les parcel·les cadastrals números 93, 09021, 186, 96, 148, 136, 188, 200, 98, 199, 18, totes aquestes del polígon 19.
  
Que, amb data 2 d'agost de 2001, s'ha dipositat davant l'Ajuntament de València la documentació esmentada en l'article 48.1 de la Llei Reguladora de l'Activitat Urbanística.
  
A la Notaria del senyor José Luis Pavía s'han protocol·litzat els documents que comprenen l'alternativa tècnica.
  
Es publicaran en el periòdic Levante. El Mercantil Valenciano i en el Diari Oficial de la Generalitat Valenciana els anuncis a què fa referència l'article 46 de la Llei Reguladora de l'Activitat Urbanística.
  
Durant el termini de 20 dies, comptadors a partir de la publicació del darrer d'aquests anuncis, qualsevol persona interessada podrà comparéixer a la Notaria del senyor José Luis Pavia, situada a València, carrer del Pintor Sorolla, número 19, i consultar els documents que integren l'alternativa tècnica, i obtenir, a càrrec seu, una còpia total o parcial d'aquests documents.
  
Durant el mateix termini de 20 dies, es podrà consultar la documentació a l'Ajuntament de València, i presentar davant d'aquest, per a incorporar-les a aquesta documentació, tant al·legacions com alternatives tècniques que pretenguen competir amb l'exposada al públic, com proposicions juridicoeconòmiques per a executar qualsevol de les alternatives.
  
Així mateix, aquest anunci compleix amb la funció de notificació, de conformitat amb el que s'estableix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, pel que fa als propietaris de parcel·les el domicili dels quals, a efectes de notificacions, es desconeix (cadastrals número 18 del senyor José Carsi Mora, 199 del senyor José Chiner Palanca, i 96 de la senyora Concepción Castelló Ballester), així com aquells titulars cadastrals que siguen desconeguts.